માહિતી અધિકારનો કાયદા લાવવામાં જે લોકોએ મહત્વની ભૂમિકા ભજવી છે અને આ કાયદા દ્વારા સરકારને જવાબદાર બનાવવા માટે જે લોકો સક્રિય છે તેમને એવો ભય છે કે, મોદી સરકાર આ કાયદાનો નબળો કરવા માંગે છે. કર્મશીલોનો આરોપ છે કે, જો આવુ થશે તો આ દેશમાં સામાન્ય માણસ પાસે કાયદા દ્વારા જે સત્તા મળી છે તે પણ જતી રહેશે. માહિતી અધિકારના કાયદામાં આવનારા કથિત ફેરફારોનો વિરોધ કરવા માટે દેશભરમાંથી લોકો 18 જુલાઇના રોજ દિલ્હીમાં એકઠા થવાના છે અને સરકાર સામે દેખાવો-વિરોધ કરવાના છે.